Document ID: 32006D0116

NEUVOSTON PÄÄTÖS,
tehty 24 päivänä tammikuuta 2006,
alueiden komitean jäsenten ja varajäsenten nimeämisestä 26 päivän tammikuuta 2006 ja 25 päivän tammikuuta 2010 väliseksi kaudeksi
(2006/116/EY)
EUROOPAN UNIONIN NEUVOSTO, JOKA
ottaa huomioon Euroopan yhteisön perustamissopimuksen ja erityisesti sen 263 artiklan,
ottaa huomioon jäsenvaltioiden hallitusten ehdotukset,
sekä katsoo seuraavaa:
(1)
EY:n perustamissopimuksen 263 artiklassa määrätään, että alueiden komitean jäsenten ja varajäsenten tulee olla alueellisten ja paikallisten yhteisöjen edustajia, ”jotka ovat alue- tai paikallisvaaleissa valittuja luottamushenkilöitä tai poliittisesti vastuussa vaaleilla valitulle elimelle”.
(2)
Alueiden komitean jäsenten ja varajäsenten toimikausi päättyy 25 päivänä tammikuuta 2006; näin ollen on syytä nimetä alueiden komitean uudet jäsenet ja varajäsenet,
ON PÄÄTTÄNYT SEURAAVAA:
1 artikla
Nimetään alueiden komiteaan 26 päivän tammikuuta 2006 ja 25 päivän tammikuuta 2010 väliseksi kaudeksi:
-
jäseniksi ne henkilöt, jotka on lueteltu jäsenvaltioittain liitteessä I,
-
varajäseniksi ne henkilöt, jotka on lueteltu jäsenvaltioittain liitteessä II.
2 artikla
Tämä päätös julkaistaan Euroopan unionin virallisessa lehdessä.
Se tulee voimaan päivänä, jona se tehdään.
Tehty Brysselissä 24 päivänä tammikuuta 2006.

Labels: 9
15